text:
Senin, 18 Februari 2013
(08) DI NAGRI DANGDUT (Godi Suwarna)
trijata, urang ukur bisa jogéd bari lanjung
da di dieu musik dangdut sumedeng ngemprung mamarung
sanggeus panggung ti dayeuh manjang ka kampung
paranti nu parebut pais angin, seupan batu jeung kucubung
di nagri nu hajat rongkah ngagelar-gelar kabingung
kecap jeung peurah kalimah jadi rupaning hariring
tinghaleuang silih simbeuhan mémérang
trijata, urang ukur boga éngklak katut gitek
ngaréngkénék peureum-beunta ngararasakeun cimata
dina gunta-gantina rumpaka nu diumbar ku paradiva dadakan
ku nu ngiriditkeun jangji, ku nu keur ngobral kaceuceub
nu ngabudah dina headline, nyolong lolongkrang frametime
wirahmana atung énéh matak malitekkeun cangkéng
muntir-muntir sarah sirah méméh bedah jadi utah
trijata, horéng ukur imbit anjeun lenyepaneun
margi bunder langkung beuneur batan jangji politisi
jeung sakabéh komposisi sanggian bubuleud peureup
singhoréng eundeur pinareup langkung ngageterkeun kalbu
batan lagu kabangsaan nu kapireng didangdutkeun ku team sukses
basa anjeun lelet ngebor muter-muter parabot anti monétér
nagara manjing gumiwang, jalan panjang narawangan
(0
Sajak Godi Suwarna
Saeutik Ngeunaan Filsafat Aristoteles
Filsafat Aristoteles ngembang dina tilu sampalan. Nu kahiji nyaéta waktu masih kénéh diajar di Akademi Plato waktu gagasanna masih deukeut jeung guruna, tuluy waktu ngungsi, jeung nu panungtung sawaktu manéhna mingpin Lyceum ngawengku genep karya tulisna nu ngabébérkeun masalah logika, nu dianggap sabagé karya-karyana nu pan pentingna, salian pangdeudeulna dina widang Metafisika, Fisika, Etika, Politik, Ilmu kedokteran, Ilmu Alam jeung karya seni.
Dina widang élmu alam, manéhna mangrupakeun jalma nu pangheulana ngumpulkeun jeung ngumpak-ngumpak (mengklasifikasikan) spesies-spesies biologi nu sistematis. Karyana ieu ngagambarkeun kumaha kecenderunganana kana analisa kritis, jeung pencarian ngeunaan hukum alam jeung keseimbangan kana alam.
Patojaiyah jeung Plato nu ngébréhkeun téori ngeunaan bentuk-bentuk ideal benda, Aristoteles ngajelaskeun yén materi teu mungkin mun euweuh bentuk sabab manéhna aya (eksis). Kamandangna (pemikiran) nu séjén nyaéta ngeunaan laju (gerak) dimana disebutkeun sakabéh benda laju nuju hiji tujuan, hiji kamandang nu disebutkeun bercorak teleologis. Sabab benda teu bisa laju (bergerak) ku soranganana mangka kudu aya penggerak dimana eta penggerak kudu boga penggerak nu séjénna tug nepi ka penggerak pangheulana nu cicing (tak bergerak) nu saterusna disebut ku theos, nyaéta hartina dina Bahasa Yunani ayeuna dianggap Tuhan. Logika Aristoteles nyaéta hiji sistim cara mikir deduktif (deductive reasoning), nu malah nepi ka ayeuna masih dianggap sabagé dasar tina sagala atikan ngeunaan logika formal. Sok sanajan kitu, dina jero panalungtikan (penelitian) ilmiahna manéhna rumasa ogé pentinga observasi, eksperimen, jeung cara mikir (berfikir) induktif (induktive thingking).
Hal séjén dina rarangka mikir nu jadi sumbangan penting Aristoteles nyaéta silogisme nu bisa dipaké pikeun metot kacindekan nu anyar nu ngepas tina dua bebeneran (kebenaran) nu geus aya. Misalna aya dua pernyataan (premis)
Sakur jalma pasti bakal paéh (premis mayor)
Sokrates nyaéta jalma (premis minor)
Mangka bisa dicokot kacindekan yén Sokrates pasti bakal maot.
Sumber : https://www.facebook.com/muklis.gumilang/posts/609748765706863
dialihbasakeun ku : Irfan el Fikr
Sumber : https://www.facebook.com/muklis.gumilang/posts/609748765706863
dialihbasakeun ku : Irfan el Fikr
Minggu, 17 Februari 2013
KASURUPAN
Teu jiga tisasari. Poé ieu, pasar tiiseun. Tengah poé ngan hiji-dua nu ngalalar. Pamajikan ngaléos ka musola. Di jongko tinggal kuring jeung Isah, pagawé anyar. Asa aya kasempetan, gap ramona dicekel. Males ngarames. Asa dihatéan, leungeuna ditarik rék dicium. Can gé atel. “Ehem!”. Pamajikan ngadéhém, tukangeun. Deg. Jajantung asa dicentok. Teu lémék, teu nyarék, pamajikan ngadongkang laci, laju balik deui ka musola. Wanci Isa, ngawani-wani balik. Geus dikoncian. Keketrok, panto euwueh nu muka. Teu antaparah, gerebeg api-api kasurupan, mamacanan. Gegerem. Awak dadapangan, panon diburial-buncelikeun. Teu gaplah. Pamajikan kaluar, rawah-riwih. Tatangga rabul, malah aya kokolot sagala. Rék dicerek ku opatan. Kuring ngejat bari ngagerem handaruan. Nyingsieunan. Orokaya, ngejat tarik teuing, sirah neunggar pager beusi. “Aduh!”. Sirah jangar. Panon reumbay. Ras inget keur kasurupan. Bari muringis, gegerem deui. Kokolot nu rék ngubaran kalah mesem, ngaléos, dituturkeun ku tatangga. Ting séréngéh. Baralik. Pamajikan jebi, ngaléos ka jero dituturkeun ku Isah.
Moehammad Sanoesi
Moehammad Sanoesi, (Cimaragas, Banjar Patroman, Ciamis 1889-Jakarta 8 Oktober 1967). Pajoang kamerdékaan, wartawan, jeung pangarang. Ramana, Radén Wiradinata, kungsi jadi camat di Warungkiara, Pelabuhan Ratu, Sukabumi. Sanggeus namatkeun sakola dasar, anjeuna ngalajengkeun ka sakola guru (HIK) di Bandung dugi ka tamat. Saparantos lulus anjeuna rupina kantos ngawulang, nanging nu jelas, perhatianna langkung museur kana jurnalistik sareng pergerakan nasional. Anjeuna aktip sabagé anggota sareng salajengna pangurus Sarékat Islam cabang Bandung.
Taun 1919 kénging persdelict kumargi seratanna mangrupi dangding “Garut Génjlong” (Garut Gempar) dimuat dina koran Pajajaran anu eusina ngiritik kasarakahan sareng kalakuan teu uni Radén Musa (Moesa) Kartalegawa bupati Garut. Anjeunna dikerem sababaraha sasih. Nanging hal éta teu ngajantenkeun anjeuna jejerih.
Taun 1920 anjeuna mingpin Sora Merdéka “dieusi kaperluan Sarékat Islam jeung katerangan-katerangan perkara umum”. Dina kongres Sarekat Islam taun 1921 di Semarang, waktu kajantenan perpecahan sabab kelompok nu deukeut jeung golongan komunis maksad ngaléléngkahan ieu partey, Muh. Sanusi nu kalebet golongan nu pecat.
Taun 1923-1926 anjeuna midangkeun (nerbitkeun) sareng mingpin tengah bulanan (salajengna minggonan) Surapati dina basa Sunda.
Taun 1926 anjeuna kalebet jalmi anu dipiceun ku pamarentah Belanda ka Digul Hulu, Irian nu pikasieuneun. Dibebaskeun taun 1932, Muh. Sanusi di Bandung aktip deui dina dunya jurnalistik sareng pergerakan. Tah dina waktu harita pisan anjeuna katingal caket sareng Bung Karno anu nembé bebas ti penjara Sukamiskin.
Dina widang ngarang Muh. Sanusi kakoncara ku romanna Siti Rayati (1923) anu ngalebet tilu jilid buku nu aripis. Buku éta kantos dicétak ulang sababarahakali sareng ageung pangaruhna ka pangarang-pangarang Sunda nu sanésna sapertos Yuhana, sanaos saleresna carita éta masih basajan kenéh pisan sareng atah. Salami jumeneng Sanusi nikah tilu kali. Nu kahiji sareng sasama lulusan HIK sareng sawaktos dipiceun ka Digul anjeuna nikah deui margi istri nu kahiji alim ngiring ka pangberokan. Sauihna ti Digul, anjeuna nikah deui kanggé nu katilu kalina. Ti istri nu pangsepuhna anjeuna gaduh saurang putra nu namina Hasan Sanusi anu cekap dipikawanoh di dunya perpileman nasional.
Sumber: (Ensikloped Sunda) ti https://www.facebook.com/
groups/225182880893351/doc/ 397250610353243/
Dialihbasakeun ku Irfan.
Taun 1919 kénging persdelict kumargi seratanna mangrupi dangding “Garut Génjlong” (Garut Gempar) dimuat dina koran Pajajaran anu eusina ngiritik kasarakahan sareng kalakuan teu uni Radén Musa (Moesa) Kartalegawa bupati Garut. Anjeunna dikerem sababaraha sasih. Nanging hal éta teu ngajantenkeun anjeuna jejerih.
Taun 1920 anjeuna mingpin Sora Merdéka “dieusi kaperluan Sarékat Islam jeung katerangan-katerangan perkara umum”. Dina kongres Sarekat Islam taun 1921 di Semarang, waktu kajantenan perpecahan sabab kelompok nu deukeut jeung golongan komunis maksad ngaléléngkahan ieu partey, Muh. Sanusi nu kalebet golongan nu pecat.
Taun 1923-1926 anjeuna midangkeun (nerbitkeun) sareng mingpin tengah bulanan (salajengna minggonan) Surapati dina basa Sunda.
Taun 1926 anjeuna kalebet jalmi anu dipiceun ku pamarentah Belanda ka Digul Hulu, Irian nu pikasieuneun. Dibebaskeun taun 1932, Muh. Sanusi di Bandung aktip deui dina dunya jurnalistik sareng pergerakan. Tah dina waktu harita pisan anjeuna katingal caket sareng Bung Karno anu nembé bebas ti penjara Sukamiskin.
Dina widang ngarang Muh. Sanusi kakoncara ku romanna Siti Rayati (1923) anu ngalebet tilu jilid buku nu aripis. Buku éta kantos dicétak ulang sababarahakali sareng ageung pangaruhna ka pangarang-pangarang Sunda nu sanésna sapertos Yuhana, sanaos saleresna carita éta masih basajan kenéh pisan sareng atah. Salami jumeneng Sanusi nikah tilu kali. Nu kahiji sareng sasama lulusan HIK sareng sawaktos dipiceun ka Digul anjeuna nikah deui margi istri nu kahiji alim ngiring ka pangberokan. Sauihna ti Digul, anjeuna nikah deui kanggé nu katilu kalina. Ti istri nu pangsepuhna anjeuna gaduh saurang putra nu namina Hasan Sanusi anu cekap dipikawanoh di dunya perpileman nasional.
Sumber: (Ensikloped Sunda) ti https://www.facebook.com/
Dialihbasakeun ku Irfan.
Sabtu, 16 Februari 2013
Mangfaatna Daun Sareng Akar Sadagori
Tos pada kauninga ku sadayana, réhna tangkal sadagori mah sok aya di sabudeureun buruan, namung urang kirang merhatoskeun mangfaatna daun sareng akar sadagori. Saperkawis éta, abdi badé medar sakedik perkawis sadagori sareng mangfaatna.
Daun sadagori téh tias diangge ngalandongan: Ngalancarkeun haid, ngalemeskeun kulit, bisul, kulit anu nanahan, éksim, ngalancarkeun miceun, muriang, borok peujit , disentri, malaria, rematik, cacingeun sareng panyawat anu sanésna. Mung kadé! Saupami anu nuju kakandungan mah, teu kénging dipasihan, kualatan tiasa ngagugurkeun anu aya dilebet (janin).
Carana:
Kanggé landong lebet: Sik-sik sing ipis akar sadagori seueurna 50 gram, ditambih gula bodas, langkung saéna mah nganggé gula kawung sacekapna, teras digodog sareng cai 3 gelas dijantenkeun sagelas. Dileueut tina sadinten mung sakali énjing-énjing wungkul.
Kanggé saluareun kulit: Taruk daun sadagori sabaraha lambar, gumantung ageung alitna panyawat, lajeng diréndos teras di balurkeun atanapi dipopokeun kanu aya panyawatan.***
Daun Pungpurutan
Pungpurutan nyaéta salah sawios tutuwuhan nu alit kalebet perdu. Sok seueur di sisi jalan atanapi di sisi tegalan. Mangfaatna kanggé: Diséntri sareng sesah kahampangan anu sakaterang abdi mah.
Carana: Petik sasabaraha lambar daun pungpurutan, teras diwasuh sing dugi ka beresih. Salajengna Gecek daun éta sareng cai sagelas kana rantang atanapi Waskom. Teras disaring. Leueutna enjing-enjing sareng wengi dimana bade kulem.***
*Mugia aya mangfaatna kanggé urang sadayana
Nu nyerat: Eni Setiani :https://www.facebook.com/mbichymemp
Kamis, 14 Februari 2013
Fiksimini Sunda #Durbala#
Nyud! Urat pajuranteng jero babatok sirahna asa dikenyang satakerna.
Jangar! Panon asa nolol dipeureumkeun. Nahan kanyeri bari
nginget-nginget naon nu geus kajadian. Sirah kalah beuki lungleng,
muter. Awakna kakalayangan na méga, mongkléng. Les kapiuhan, teuing
sabara lila. Nyay. Na pikiran, aya cahya nyampeurkeun, ngelemeng. Beuki
deukeut, beuki écés, antukna bray. Panon beunta. Néon na Lalangit,
moncorong. “Aing di mana?” Uteukna ngararampa. Tek, tek. Sora jam béker.
Luhureun méja, gigireun. “Jam sabaraha ayeuna? Beurang atawa peuting?”
Rék nguniang, sakujur awakna asa teu tulangan. Sirahna beurat. Reup
peureum deui. Bréh, botol arak balatak luhureun méja. Sakeupeul pél
beureum diteureuy. Bréh deui. Balik ngantor, ngajanteng na téras imah,
molohok nénjo pamajikan keur ngagaléntoran lalaki, dina sofa. Ngaléos,
muru kafé. Jajantungna asa didudut. “Gusti...! Naon lepat abdi?”
Kulutrak. Disusul sora léngkah ngadeukeutan. Pamajikanana. “Akang geura damang...” Teu kireum-kireum, ngusapan.
Selasa, 12 Februari 2013
Lelaki Tua
Lelaki tua
Segelas kopi dan segulung kenangan.
Dari tempat ia duduk, kerata masa silam datang dan pergi
Kaki berkaratnya menderit, menjerit
Malas menginjak rel yang telah digariskan
Lelaki tua
Ampas kopi dan segulung kenangan
Dari tempatnya ia duduk,
Waktu kehilangan jarum dan angka-angkanya.
Sabtu, 09 Februari 2013
Fikmin #Nohonan Jangji#
Ninja beureum digebér. Suat-siet, teuing sabaraha puluh kandaraan kasiap. Sareupna. Angkeub beuki meredong. Hareupeun, beus ngarayap, tanjakan mayat. Haseup ngeplek tina knalpotna. Dina gigi opat, gas dikenyang satakerna. Nyiap. Mesin beus ngahéang, héabna ngusap awak. Dada beuki didepongkeun, gas terus dikenyang. Beus kasiap, orokaya tikungan ngenca ngabongohan, treuk toronton, mapag hareupeun. Toot..! Sora klaksonna. Lenyap, haté méotan, jantung ilang ketegna. Dédéngéan ngadadak réhé, sirah ngabeuratan, téténjoan poék. Teu inget di bumi alam. Gurinjal, Hudang. Jantung ratug, késang ngagarajag. Gigisik, ngumpulkeun pangacian. “Alhamdulilah, Gusti, ngan ukur ngimpi”. Rét kana jam. Satengah opat soré. Inget boga jangji, gira-giru ganti pakéan, teu mandi heula. Ninja beureum distater. Haté ngageter. Geuleuyeung mapay gang lalaunan. Gok, anjog ka jalan aspal. Teu kanyahoan. Ti béh kénca treuk hayam, oléng. Sérépét, jegér!
Selasa, 05 Februari 2013
Pragmen Kiwari
Der!
Musik ngageder
Diskotik peupeus
Teu nolih nagri harénghéng
Nu daratang moyég, jogéd.
Gur!
Hulu-hulu pangagung kahuru
Isu pulitik ngelun nyambuangkeun hangru
Nerekab nyaliarakeun hawa panas.
Hoghag. Papada manéhna.
Teu paduli. Norma, adab, adat.
Silih sangka, silih supata
Ngong!
Ulama, pendeta, brahma mapadonan
Jalan surga-naraka
Welas-asih Gusti taya papadana
.
Anggang ti kariaan,
Jauh ti padungdengan,
Tebih ti wejangan-wejangan
Angin tingtrim ngagilisir nurih ati jalma-jalma leutik
Cangra bulan nyasaak rasa galandangan
Jerit kingkinna abadi, inghak susahna manjang
Tunggara nu hamo ingkah, salawasna.
Nu hirup malarat rosa
Teu bisa adu rega jeung nasib. Saindengna
Senin, 04 Februari 2013
Sayap Sayap Patah (Dialih basakeun kana basa Sunda) – Kahlil Gibran
Hirup kuring keur dina kaayan koma¸kosong lir hirupna Adam di Sawarga, nalika kuring ningal Selma ngajanteng di hareupeun, lir gurat cahaya. Mojang ieu téh hawa kalbu kuring nu ngeuyeubanana ku rusiah jeung kaahéngan jeung ngajadikeun kuring ngarti kana acining hirup....
Nanging, ayeuna cunduk waktuna kahirupan bakal misahkeun urang supados salira tiasa nyangking kaagungan hiji lalaki jeung kuring kakuduan hiji istri?
Naha pikeun hal ieu léngkob neureuy hariring manuk bul-bul ka jero legok-legokna, jeung angin ngaburak-barik dangdaunan makuta érmawar, jeung lalaki nincakan piala anggur? Naha gaplah samya peuting nu tos kalangkung na gilang-gumilangna cahya bulan na handapeun tangkal malati, tempat dua batin ngahiji?
Naha urang ngawang-ngawang kalayan gagah muru béntang-béntang dugika ringsek jangjang urang, teras ayeuna urang lungsur ka jero jurang? Atawa ngageubra cinta nalika manéhna ngadatangan urang, teras, nalika lugay, janten murka jeung mutukseun pikeun ngahukuman urang?
Atawa jiwa-jiwa urang ngarobah hiliwir angin peuting ngajangélék angin jadi topan nu ngaburak-barik urang, bencar ptulayah jeung niup urang lir lebu ka dasaring léngkob? Pan urang teu ngarumpak papagon; urang ogé teu ngasaan buah holdi; terus naha naon nu ngeukeuhan urang ninggalkeun ieu sawarga?
Urang tau kungsi sakongkol jeung barandal pikeun barontak, terus naha urang ayeuna nyuksruk kana naraka? Moal, moal, mangsa mangsa nu geus meungkeut urang langkung agung tinimang mangabad-abad nu geus kaliwat, jeung cahya nu nyaangan batin-batin urang leuwih digjaya tinimang mongkléngna kahirupan; jeung mun seug pakéwuh misahkeun urang di sagara nu teu ras-rasan ieu, angin bakal ngamprokkeun urang di basisir nu ayem, jeung mun hirup ieu ngarogahala urang, pati bakal ngahijikeun urang deui.
Batinna saurang wanoja hamo robah ku waktu jeung usum; bakal langgeng najan geus palastra awak, haté moal ilang punah. Haté wanoja lir pedang nu ngajangélék jadi médan perang; sanggeus kakayon dirungkad-rungkadkeun jeung jujukutan dihuru jeung batu-batu karang beureum ku getih jeung taneuh di pelakan tulang-taleng jeung tangkorék, manéhna bakal cicing tingtrim lir euweuh kajadian nanaon lantaran musim semi jeung musim gugur datang dina waktuna jeung prak ngawitan marigawé pakasaban...
Sumber: https://www.facebook.com/muklis.gumilang/posts/603801902968216
Dialih bahasakan ku Irfan el Fikr
Ngeunaan Ngambek (Elmu jeung Luang)
Ngambek mangrupikeun emosi nu sehat, taya bentenna jeung ceurik atawa seuri. Mun aya nu ngambek, bisa kulantaran kuciwa, sieun, kasigeung atawa ngarasa kanyenyerian. Ngan, mun anjeun manggihan salahsaurang ngambekna kaleuleuwihi, silidik heula, naha manehna dina kaayaan pangaruh ubar atawa kakeuanaan salahsahiji panyakit.
Dr. Helen Stokes Lampard ti Royal College of General Practitioners nembreskeun, aya sababarah kaayaan medis (kondisi medis) jeung obat-obatan nu bisa ngalantarankeun jalma gampang kasigeung. Aya dalapan hal nu mineng dilaporkeun patali hambalan amarah (tingkat kemarahan) di atntawis pasen:
1.
Hipertiroidisme
Hipertiroidisme lumangsung kusabab kelenjar tiroid kalobaan teuing nyieun tiroid. Kondisi samodel kieu biasana loba kaalaman ku awewe. Numutkeu Dr. Neil Gittoes, salahsaurang ahli endokrinologi di University Hospitals Birmingham and MBI the Priory Hospital, Birmingham, hormon tiroid mangaruhan sistim metabolisme urang. Hal ieu nyababkeun gulinggasahan (gelisah), gugup, jeung hese museurkeun pikiran (konsentrasi)
2.
Obat kolesterol
Statin nu diresepkeun sabage obat kolesterol tinggi bisa ngalantarankeun jalma gampang beak kasabaran. Dina hiji panalungtikan (studi) di Universitas California, statin bakal medalkeun seretonin nu leuwih handap, nu ngalantarankeun unggahna depresi jeung pati.
3.
Diabetes
Jalma nu katerap diabetes bakal beuki gampang kasigung. Kateusaimbangan kadar gula dina awak bisa ngalantarankeun kateusaimbangan seretonin dina otak. Akibatna, jalma leuwih agresif, bingung, ambek kaleuleuwihi malah nepi ka panik.
4.
Deprtesi
Numutkeun Paulus Blenkiron, saurang psikiater di Bootham Park Hospital, York, depresi bisa ngalantarankeun jelema gede ambek, guligah (gelisah) jeung ngakibatkeun rasa disapirakeun (teu berharga), eraan, atawa ngarasa salah.
5.
Autisme
Gangguan tumuwuh (perkembangan) ieu bisa mangaruhan tumuwuhna kanormalan otak jeung kaparigelan (keterampilan) sosial jeung komunikasi. Loba hal nu menstimulasi sensorik bisa ningkatkeun nu autis gampang ngambek.
Alzheimer
Panyakit ieu ngarupakeun bentuk dimensi atawa kapikunan nu mangaruhan fungsi otak kaasup sikep emosional jeung kapribadian jalma. Hal ieu bisa ngajadikeun jalma gampang kasigeun jeung gampang ambek nu kaleuleuwihan.
7.
Obat tidur
Obat-obat tidur kawas benzodiazepin terapna teh ku ngalaunan mangpirang fungsi otak. Ku ngurangan sababaraha fungsi, obat tidur ieu bisa nyababkeun jalma gampang kasigeung.
8.
Sindrom pra menstrusi
Sindrom pra menstruasi (PMS) nu terap ka awewe kajadian kusabab teu saimbangna hormon kawas esterogen jeung progesteron. Awewe jadei leuwih gampang ambek euweuh alesan nu jelas. Numutkeun Amerika College of Obstetics and Gynecology, mood awewe bisa rubuh-robah sallila dua minggu samemeh menstruasi.
Nilikan dalapan musabab di luhur, urang ayeuna ngarti yen kaambek jalma bisa jadi lain kusabab egona. Panyakit sarta ubar (obat-obatan) bisa mangaruhan seretonin dina otak jeung ngalantarankeun kaambek nu teu wajar.
Sumber: https://www.facebook.com/muklis.gumilang/posts/603832222965184
Langganan: Entri (Atom)


c: text/html

text:
Ku Dadi Margana
HATE AWEWE
Carpon : Dadi Margana
Meunang hayang puguh ge boga imah di sisi jalan teh. Ku kabeneran dipicangcam ti baheula mula, ayeuna sasat kabiruyungan. Tekal-tekil melaan kuru cileuh kentel peujit. Ku sasaha oge kasawang gaji Pe En Es butitina jaman kiwari. Gaji sabulaneun kadangkadang boroampar nyesa nepi ka tanggal hiji bulan hareupna, mimindengna sapat di tengah jalan. Ngingetkeun pangala unggal bulan, ku sareat mah asa hamo bisa nyengsarkeun pikeun ngapimilik imah. Tapi da teu kitu mungguhing Pangeran mah, sagalana teu aya anu mustahil. Buktina anu kaalaman ku diri. Asal keyeng tinangtu bakal pareng, sanajan struk gaji rimbil ku potongan ti ditu ti dieu oge, tamada we…..! Ari parantos kumaha deui nya kulan ! Loba leuwihna boga imah sisi jalan teh. Kaditu-kadieu babari ngadongkangna, pikeun sa-kuringeun diantarana lamun rek indit gawe jadi leuwih babari, kari megat mobil hareupeun imah, balikna nya kitu keneh, puguh kaliwatan pisan ku jalur angkutan padesaan, sakalieun balanja kaperluan sapopoe, boh rek ka pasar atawa toko anu aya di kota kacamatan hentu barabe deui. Salian anu ditataan bieu ! aya deui onjoyna boga imah sisi jalan teh, lamun pareng meneran hade poena, dina harti keur halodo, komo poe Ahad atawa poe pakanci mah. Sakalieun ngadaweung ditepas imah, sok nambah matak resep. Asa ku loba tetempoan ! Pangpangna jalma anu lalar liwat atawa kandaraan anu meneran liwat hareupeun imah. Jiga harita poe Juma’ah pasosore, kabeneran hujan geus dua poe henteu turun. Patoja’iah pisan jeung kamari-kamarina, meh parat dua minggu katukang mah, henteu beurang, henteu peuting hujan turun taya kendatna. Dibaturan ku pamajikan saperti sasari
1
Ku Dadi Margana
lamun hade poena sok ngahajakeun ngadaweung di tepas hareup, ngobrol ngaler ngidul kaditu kadieu. Obrolan anu sifatna enteng marengan nginum cikopi haneut, lalawuhna mah saaya-aya we anu nyampak, sakalieun ngahajakeun paling meuli ti warung peuntaseun imah. Bosen ngobrol kaselang ku maca koran atawa majalah. ”Asa ku hade poe teh nya Kang !” Pamajikan ngamimitian cumarita, kituna bari nunda majalah dina meja anu cikeneh mentas dibaca”. Omonganna teu ditembal! Kadenge-kadengena mah, tapi kagok keur pogot maca koran, puguh ge. Ongkoh-ongkoh we tonggoy kana bacaeun! “ Ieuh….baku ari geus tara ngadengekeun omongan pamajikan teh!” Neni, anu jadi pamajikan maido, pangrasana omonganana teu dipalire. “ Enya puguh ge kitu, Nen ! Kawasna mah rek maju ka dadangrat. Apanan geus rek April saminggu deui oge” Eleh deet, bari nutupkeun koran, nyelang heula nempo bengeutna sieun kateterusan baeud. Sanajan rumah tangga geus meh ampir sapuluh taun, lamun pareng keur ngobrol. Ngabasakeun ka pamajikan cukup ku ngarana wae. Munasabah ! bisa jadi lantaran salila rumah tangga sakitu lilana encan wae diparengkeun boga turunan. Boga rasa henteu kagok nyebut ngaran sabab can boga budak. “Dina koran ieu, diwartakeun hahargaan kabutuhan poko mimiti cing tararekel naraek deui! ceuk pangrasa Akang naekna gaji bulan April teh asa taya hartina ari kitu mah” “Keneh-keneh tea wae panginten Kang, ari kitu mah kasebutna” Obrolan kuring duaan kandeg nepi ka dinya. Kasapih ku panggero tatangga nu kabeneran ngaliwat hareupeun imah. “Wilujeng sonten pa Guru!” Pa Rosadi anu imahna di tungtung lembur beulah kulon, someah darehdeh bari sura-seuri nyari. Kayungyun tukangeunana Bu Ida ingkang
2
Ku Dadi Margana
garwa anu oge sarua darehdeh tandana miconggah. “Barade angkat ka mana atuh, ieu teh….?” Kuring gasik nembalan panggerona, disusul tepus ku pananya basa-basi. “Ngahaja we jalan-jalan, Pa Guru ! kaleresan gening nuju sae dintena” Bu Ida ngilu mairan. “Naha murangkalih henteu aya anu ngiring ?” Pamajikan ngilu nembrong. Encan oge Pa Rosadi jeung Bu Ida nembalan pananya pamajikan, kaburu kaganggu manten ku dua budak anu lumpat bari pating irihil suka seuri silih sirig. “Geuraheun Ibu ! sakitu budak piindung wungkul, teu kalis ngaringkang, sakalieun ka buruan ge teu weleh ngikintil” Bu Rosadi anu nembal teh. Sajungna pa Rosadi sarimbit amitan. Ceg deui kana hanca bacaeun. Kareret pamajikan ngojengkang ka jero imah. Teu kungsi lila manehna norojol deui bari nanggeuy gelas dieusi cikopi karesep kuring. Sanggeus merenahkeun gelas dina meja, gek diuk dina korsi urutna tadi. “Lamun diparengkeun boga budak kawas bu Ida, Tada teuing resepna, moal sepi teuing” kadenge manehna humandeuar ngomong sorangan. Lain sakali dua kali manehna nyarita jiga kitu. Geus bosen ngadengena ! Harita oge teu dipalire, diantepkeun we. Keur barang mimiti mah nyarita kitu. Sok gancang dilelemu, bari diyakinkeun yen sok sanajan teu diparengkeun boga turunan, tapi pikeun diri kuring mah rumah tangga jeung manehna ngarasa bagja bae. Jeung saenyana kuring mah nyarita kitu teh. Lain teu hayang boga budak cara batur, tapi kuring sadar tumamprak kana kadar papasten ti gusti. Sok sanajan sakapeung mah osok oge dirobeda oge ku pikiran hayang ganti atawa nambahan deui pamajikan. Nurutkeun diagnosa dokter mah kuring teh sehat henteu kua-kieu. “Hampura Neni, Kang! Rumasa henteu bisa nyugemakeun manah. Teu bisa mere
3
Ku Dadi Margana
turunan kawas awewe anu sejen! Ku kituna Neni ikhlas, upami tea mah Akang seja gaduh garwa deui” Ngadenge caritaan Neni bieu. Teu weudeu rada reuwas oge ! Kakara ari nyarita nepi ka lebah dinya mah, tapi henteu geruh. Kuring tetep ayem bari mikir-mikir jalan piomongeun, anu sakirana henteu matak jaheut kana hatena. “Nyaan….. Kang ! Neni mah serius, sanes nyarios tamba bau sungut ! Ieu mah leres kaluar tina ati sanubari. Estuning caang bulan opat welas, jalan gede sasapuan. Rido, teu katumpangan geuneuk maleukmeuk. Tong boroning diwayuh sanajan bade dikeser oge, Neni pasrah jalaran tamada dikersakeun gabug, hamo bisa mere turunan” “Menggeus ! nyarita teh kamana wae, kawas henteu aya piomongeun deui anu sejen. Angguran mah kaditu geura Ashar bisi kaburu ahir manten !” Henteu kudu dititah ngadua kalian, manehna ngaleos ka jero imah. Saditinggalkeunana ku nu jadi pamajikan. Pikiran jadi galideur, dirobeda ku lamunan teu pararuguh. Dadakuna mikiran obrolan bieu, naha nyaan jejeroan hatena teh nepi ka lebah dinya. Ceg ! Koran anu keur dikeukeuweuk teh ditunda dina meja. Sajongjonan mah kuring mgahintul ngumbar lamunan, bari panon mah anteng manco ka jalan hareupeun imah. Teu sabaraha lila rentang-rentang ti jalan belah wetan, katempo dua urang awewe keur leumpang bareng, sanggeus deukeut jadi sidik kanu duaan teh, anu kaos beureum mah si Cucu, anu hiji deui mah teuing saha henteu apal. Paingan Ti kajauhan oge si Cucu mah sura-seuri. Kungsi ka ajar basa keur di ESDEna, ngan teu kungsi boga ijasah kaburu aya anu narikan kawin, tapi teu lila rumah tanggana. Ngadenge beja saprak papisah manehna digawe di Jakarta, rada pangling oge tadi mah. Tetempoan teh asa jadi leuwih mencrang. Sanggeus deukeut ka hareupeun, manehna seuri bari unggeuk. Kuring males ku
4
Ku Dadi Margana
imut, bari panon mah terus montel ka nu leumpang ka kulonkeun. Teuing kunaon bet jadi ngadon careraman. Nu keur leumpang teh make jeung ngadon diteuteup saanteng-anteng. Leler-leler reuwas kagareuwahkeun ku pamajikan anu ngabetahkeun tukangeun. “Kitu we nya bongoh ti pamajikan teh, dasar lalaki mata karanjang! teu kaop ninggal imbit badag mani moho, poho kana sagala rupa!” Neni nengtrewelang bari nulak cangkeng. Kareret beungeutna kuraweud haseum. Kuring ngan ukur melengek ! Teu kaharti ku pikiran anu jadi pamajikan. Karek maling reret ge geus sakitu werana, komo lamun kuring tulus nyandung. Beu…..Kiamat tea meureun!
Identitas Pangarang Wasta : Dadi Margana
Tempat/Tgl.lahir : Cimahi, 1-2-1975 Alamat : SMKN 3 Cimahi Jl. Sukarasa No. 136 Cimahi Kota Cimahi No. Telp. 6628404 Hp76089413
5
Ku Dadi Margana
6

robotstxt: allowed

filter: keep


text:
Blog
Blog wancahan tina web blog nyaéta wangun aplikasi ramatloka anu mangrupa tulisan-tulisan (anu dimuat) dina ramatloka umum.[1] Tulisan-tulisanana sering disusun kalawan ngaruntuy, eusi nu panganyarna, kakara eusi nu heubeul, sok sanajan teu salawasna jiga kitu.[1] Média blog munggaran dipopulérkeun ku Blogger.com. anu dipibanda ku Pyralab, saméméh diakuisi ku Google.com dina taun 2002 katompérnakeun. [2] Ti harita loba aplikasi-aplikasi anu sipatna sumber nembrak nu ngahaja disayagikeun pikeun kamekaran nu narulis blog.[2]
Situs-situs web anu jadi tali-tumali ku lantaran ayana weblog, ngawujud jadi kumpulan weblog anu disebut blogosphere. [2] Nalika sakumpulan aktivitas lumangsung tur dina jumlah nu loba jeung waktu nu sarua dina blogsphere, anu kitu disebutna blogstorm. [2] Sajalan jeung laju kamekaran téknologi internét, kadieunakeun mingkin loba ramatloka anu nyadiakeun fasilitas blog gratis. [2] Tina sajumlahing ramatloka gratis, anu pangkawentarna nyaéta Blogger.com jeung Wordpress.com.[2]
Fungsi Blog[édit | édit sumber]
Fungsi blog rupa-rupa, ti mimiti catetan poéan, média publikasi, kampanyeu pulitik tepi ka program-program média, jeung pausahaan-pausahaan. [2] Sanajan kitu aya ogé nu sipatna henteu interaktif. [1]
Tipeu-tipeu Blog[édit | édit sumber]
Rupa-rupa tipeu blog: blog pribadi, blog pulitik, blog nu aya topikan, blog kaséhatan, blog sastra, blog lalampahan, blog panalungtikan, blog hukum, blog média, blog agama, blog atikan, blog pituduh, blog bisnis, blog spam. [2]


text:
Britney Spears
Britney Jéan Spéars atawa nu dipikawanoh ku ngaran Britney Spéars (gumelar di Kentwood-louisiana Amérika Serikat, 2 Désémber 1981; umur 35 taun) nyaéta saurang panyanyi asal Amérika Serikat.[1] Ti leuleutik manéhna resep senam jeung jogéd.[1]
Daptar eusi
Karir[édit | édit sumber]
Nalika umur sabelas taun, Britney Spéars miluan audisi pikeun serial The New Mickey Mouse Club sarta ditarima.[1] Di serial ieu, Britney papanggih jeung Justin Timberlake anu ahirna jadi kabogohna.[1] Taun 1997, Britney ngagabung jeung grup Innosense anu anggotana awéwé hungkul.[1] Britney ogé mimiti jadi artis dina acara bubuka konser 'N Sync jeung Backstreet Boys.[1] Lagu kahiji na,...Baby One More Time dirilis ahir taun 1998, lagu ieu asup ka MTV's 100 Greatest Pop Songs of all time.[1]
Bulan Desember 1999, Britney meunang opat penghargaan dina acara Billboard Music Awards, kaasup kategori Female Artist of the Year.[1] Dina Grammy Awards 2000, Britney meunang dua ketegori nyaéta salaku Best New Artist jeung Best Female Pop Vocal Performance.[1]
Kahirupan Pribadi[édit | édit sumber]
Sanggeus opat taun bobogohan jeung Justin Timberlake, ahirna papisah di taun 2002.[1] Tuluy di taun 2003, Britney nikah jeung Jason Allen Alexander tanggal 3 Januari 2004 di The Little White Wedding Chapel, Las Vegas.[1] Tapi pernikahan ieu ngan tahan nepi ka 55 jam.[1] Britney tuluy bobogohan jeung penari latarna Kevin Federline.[1] Britney nikah jeung Kevin tanggal 18 Séptember 2004.[1] Britney ngalahirkeun anak kahijina, nyaéta Sean Preston Federline tanggal 14 Séptember 2005, anak kadua na nyaéta Jayden James Federlier lahir tanggal 12 Séptember 2006.[1]
Lagu Nu Paling Kasohor[édit | édit sumber]
- Oops! I Did It Again (2000) [2]
- Piece Of Me (2007)[2]
- Me Against The Music (2003)[2]
- Everytime (2004)[2]
- Womanizer (2008)[2]
- Baby One More Time (1998)[2]
- I’m A Slave 4 U (2001)[2]
- Hold It Against Me (2011)[2]
- Till The World Ends (2011)[2]
- Toxic (2004)[2]


text:
Heunceut
Heunceut atawa baga (di sababaraha wewengkon sunda, ieu kaasup basa kasar) nujul ka organ séks luar awéwé nu sacara umum disebut ogé palawangan (aya ogé sebutan pudendum). Heunceut manusa ngawengku labia mayora jeung labia minora (ngaran ieu ditarjamahkeun ka biwir "badag" jeung biwir "leutik", mindeng ogé "minora" leuwih badag sarta nonjol luareun "mayora"), itil, lawang urétra (meatus), sarta Liang Heunceut. Fungsi utama nu ngalibetkeun palawangan nyaéta kiih, paripolah séksual, kareseban, sarta babar.
Daptar eusi
Pedaran[édit | édit sumber]
Nu cendewok lebah hareup palawangan nyaéta mons pubis, atawa nu husus keur jelema, mons veneris atawa "gunung Vénus" nu sanggeus puber katutupan ku baok (pubic hair), nu jumlahna gumantung kana faktor turunan. Labia mayora atawa biwir badag manteng di dua sisi heunceut, nu ogé bisa katutupan ku baok. Labia mayora sagemblengna atawa sawaréh nyumputkeun bagian séjén palawangan.
Labia minora nyaéta dua tilep kulit lemes di antara labia mayora jeung dua sisi lawang heunceut. Itil ayana di lebah hareup heunceut tempat labia minora tepung. Tungtung itil nu katémbong, hulu itil (clitoral glans) sagemblengna atawa sawaréh katutupan ku 'tiung' jaringan (tiung itil).
Lawang heunceut ayana deukeut bagian tukang (atawa na bagian handap) palawangan; lawang urétra nu leuwih leutik aya di antara itil jeung heunceut. Di nu parawan kénéh, heunceut téh katutupan ku bagian kulit nu disebut selaput dara (hymen).
Handapeun, kénca-katuhueun lawang heunceut aya kelenjar Bartholin; nalika wanoja karangsang birahina, kelenjar ieu ngahasilkeun zat leuleueur pikeun ngagampangkeun dina prosés penetrasi.
Daérah antara heunceut jeung kérod salawé disebutna perineum.
Patalina jeung sirit[édit | édit sumber]
Anatomi palawangan patali jeung anatomi sirit ku ayana common developmental biology. Bagéan-bagéan nu babagi common developmental ancestry dina hal ieu disebutna homolog.
Hulu itil (clitoral glans) homolog jeung hulu sirit (glans penis) lalaki, sedengkeun tiung itil homologna jeung kulup sirit. Awak itil homolog jeung corpora cavernosa, hiji bagian tina sirit. Labia mayora homolog jeung kanjut (scrotum), sedengkeun vestibular bulb handapeun kulit labia minora homolog jeung corpus spongiosum, jaringan sirit sabudeureun urétra. Kalenjar Bartholin homolog jeung Kalenjar Cowper di lalaki.


text:
Mieling Basa Indung
Dinten Senen, 21 Pebruari 2011 urang sarerea mieling basa indung sadunya. Basa indung urang Sunda the nyaeta basa sunda. Urang salaku urang Sunda wajib miara jeung ngamumule basa Sunda, hususna di lingkungan kulawarga jeung umumna di lingkungan bumi tatar pasundan.
Numutkeun hasil ahli panalitian basa di dunya, aya kurang leuwih 6.000 basa. Dina ahir abad ieu nu bakal nyesa kira-kira satengahna. Artina, tilu puluh basa bakal parna dina sataunna, kaasup basa Sunda sabab teu saeutik urang Sunda henteu madulikeun nyarios basa Sunda (Majalah “Cupumanik” No. 11 dicutat ku Kang Ajip Rosidi).
Basa Sunda teh mangrupikeun basa indung urang Sunda, rek kusaha deui ngamumule basa Sunda teh salian ku urang Sunda. Urang ulah era nyarios basa Sunda. Ayeuna loba pisan kulawarga Sunda turunan-turunan urang geus teu ngawariskeun basa jeung budaya Sunda ka anak jeung incu-incuna! Mun ku urang dilenyepan, barudak ayeuna teu tiasa nyarios basa Sunda ulah nyalahkeun budak. Urang kudu ngoreksi diri geus nepi di mana urang teh ngamumule basa indung (Sunda?).
Saleresna, sanes teu kenging ngagunakeun basa deungeun (basa asing), tapi urang teh hirup hususna di bumi tatar pasundan jeung umumna hirup di bumu Nagara Kasatuan Republik Indonesia. Contona teu saeutik tulisan-tulisan boh dina media cetak atawa media elektronik jeung sajabana nu make basa deungeun. Tapi saestuna ku kamajuan jaman nu gancang robah ieu, urang teh ulah tinggaleun kudu bisa ngagunakeun (ngucap jeung nulis) basa deungeun nagara lain. Malahan urang kudu leuwih wijak yen ulah ngapilainkeun basa jeung budaya Sunda jeung ulah ngagulkeun basa deungeun tapi kudu saimbang jeung basa indung (hususna basa Sunda umumna basa Indonesia).
Alhamdulillah salah sahiji pamarentah, nyaeta Kabupaten Bandung nu ibukotana di wewengkon Soreang, yen Bupati waktu harita, Kang H. Obar Sobarna ngawajibkeun ka tiap instansi/dinas jeung sakola-sakolana ngagunakeun make basa Sunda dina poe Juma’ah (“Pikiran Rakyat”, 24 April 2010). Mudah-mudahan diteraskeun ku Bupati Bandung periode nu ayeuna, Kang H. Dadang M. Naser jeung mudah-mudahan ieu teh tiasa dijadikeun conto ku pamarentah daerah lianna nu aya di lingkungan tatar pasundan. Amien…
Mungkas carita yen urang dina mieling basa indung sadunya taun 2011 ulah ngan saukur slogan tapi urang sarerea disadarkeun sina hudang. Buktikeun yen pentingna ngamumule basa Sunda jeung budayana, margi rek kusaha deui mun henteu ku urang!
Hatur ucap simkuring neda sihapunten samudaya kalepatan saupami dina seratan ieu ngaraheutkeun manah saderek sadayana.
Ruswaya, S. Hut.
Jln. Raya Tanjungsari KM. 22 Tanjungsari, Sumedang Telp. 0852 334 30
Dicutat tina rohangan Surat Pembaca Pikiran Rakyat, Senin (kliwon) 21 Februari 2011.
Assalamu’alaikum Wr Wb.
Bade ngiring belasungkawa ka dulur-dulur urang nu kamusibahan kamari ieu, nya eta lini nu peuseurna di Tasikmalaya. Tangtos musibah nu tumiba ka urang, masing janten eunteung sareng pangriksa urang sadaya ka Gusti Alloh SWT. Atuh, ka kulawarga nu katibaan musibah, boh anu aya di Tasik, Garut, Cianjur jeung sajabana, mugia bae dipasihan kasabaran sinareng katawekalan. Insya Alloh, sabab dijero cocobi nu dilungsurkeun teh saestuna aya maksad nu langkung hade nu mibanda hikmah, hususna ka aranjeuna nu kamusibahan.
Eta teh hakekatna mah panggeuing Alloh SWT dina sasih puasa taun ayeuna, supados urang langkung caket sareng Gusti. Numawi ktu, Insya Alloh baris aya hikmah nu baris tiasa dipetik di satukangeun eta musibah. Sakali deui, mugia wae sing aya dina kasabaran, katawekalan, sareng hidayah Gusti Nu Mahasuci. Atuh kanggo urang sadaya nu aya di tatar Sunda, hayu urang ngiring ngabantos sakammpuan urang masing-masing, minimalna ku do’a. Mugia bumi alam, hususna bumi alam Indonesia ditebihkeun tina balai.
Wassalamu’alaikum Wr. Wb.
Kartu Sehat Keur Si Miskin.
Parantos ari terang mah, pamarentah maparin kawijakan dina widang kasehatan masarakat ku jalan ngaluarkeun KS (Kartu Sehat). Dina Koran-koran dipidangkeun matak bungah rayat leutik. Nanging dugi ka ayeuna rayat leutik di lembur sisi, jalma nu pangmalaratna oge diarantep we, teu aya nu nuyun atanapi maparin pituduh yen ayeuna mah aya Kartu Sehat kanggo Si Miskin, berobat perawatan sareng sajabina teu kedah mayar.
Di lembur sanes oge aya keneh nu teu acan terangeun. Kedahna mah aya sosialisasi atuh, beware ka rayat yen aya KS, ulah caricing bae RT-RW, Kelurahan sareng sajabina the, da Si miskin mah tara maraca Koran sareng lalajo telepisi.
Teras atuh pihak Rumah Sakit kedah enya-enya ngalayananana da ku pamarentah oge panginten moal dienol. Obat-obatan piraku henteu diupayakeun sacekapna. Nyanggem kitu soteh sok rajeun pihak rumah sakit kirang someah ari ngalayanan kartu askes.
Malah aya nu kukulutus, sok hararese urusan jeung Pemda mah pokna the, na leres kitu ?. Ulah kitu atuh Pemda !. Supados pelayanan sae, kedah sapertos Telkom, crungcreng teu hese. Ngalayanan pasen telkom mah mani dagdagdegdeg. Sim kuring pribadi mah teu Askes teu Telkom, sagemblengna suwasta, waktos pun lanceuk titirah di rumah sakit pamarentah tilu sasih langkung, ampir saratus juta, seep kebon bako sareng ingon-ingon !
Kitu saurna teh, ceuk nu ngaraos….
Hj. Salsih – Gunung Batu Cimahi.
Miharep Pamarentah Paduli Ka “Jalma Leutik”
Emut Keneh Panginten, ka pasualan Prita Mulyasari.? Pasualan eta mangrupakeun kaperihatinan panegak hukum, Komo deui ieu pasualan diri pribadi jeung substansina ngan saukur kualitas palayana di rumah sakit. Leupas ti eta saha nu salah, lengkah serang balik ti manajemen RS Omni mani asa egois tur gede hulu.
Singketna mah , pihak manajemen RS Omni tingal ngaepaluasi kana parobahan kualitas palayanan, lain sabalikna ngajadikeun kapentingan husus nu ngarugikeun keur korban. Mudah-mudahan we pamarentah merhatikeun sarta paduli ka jalma leutik kana kaabsahan panegakan hukum nu jujur tur adil. Balukarna ka hareup, kumaha gambaran di mata nagara lian ngeunaan hak asasi manusa.
Ka Ibu Prita, sing sabar tur gede hate, masih keneh aya nu paling adil, nyaeta kaadilan Gusti nu maha kawasa…
Sim kuring ngarojom kana tulisan Bapa Undang Suryadi M. ti Perum BTN Linggajaya No. 1 Rt 01 RW 05 Mekar-Galih Jatinangor-Sumedang. Dina tulisan Surat Pembaca Pikiran Rakyat (jum’at 19 Juni 2009).
Urang Sunda nu hayang jadi menteri
Pilpres lekasan, tinggal saha wae nu dipercaya ku Presiden nu kapilih jadi Menteri. Cenah urang sunda geus ngantongan 10 pikeun calon menteri. Ngan sanggeus maca dina PR, 10 urang Sunda nu layak jadi Menteri teh, aya oge patarosan. Naha kumaha ukurannana ? Naha rektor Unpad Prof. Dr. Ganjar Kurnia teu kaasup tokoh sunda. Padahal anjeuna mah digedekeun ku budaya Sunda.
Balik deui kana urusan menteri, kade sing hati-hati. Sabab teu kaop salah saeutik oge bakal dijagragkeun ka pangberokan. Mangga diemutan sing pilih kader Sunda nu beresih. Sakitu sanes waktu disambung deui..
Diki, Rancasari – Bandung


text:
Kairo
-
Pikeun kagunaan séjén, tempo Kairo (disambiguasi).
Kairo (basa Arab: القاهرة, dialihaksarakeun jadi al-Qāhirah) nyaeta ibu kota Mesir.
Wewengkon Kairo Raya miboga pangeusi kurang leuwih 16 yuta jiwa. Kota ieu mangrupa kota panggedena di buana Afrika mah, pon kitu deui di Wétan Tengah. Kota ieu mangrupa hiji-hijina kota di Afrika nu miboga sistim metro.
Ku pangeusina, kota ieu disebut Misr atawa Masr, ngaran nagarana sorangan.
Kairo Islam nyaeta warisan dunya nu ditangtayungan ku UNESCO ti taun 1979.
Tumbu luar[édit | édit sumber]
- (en) Kairo Islam - situs warisan dunia
- (en) Kairo Islam - perlawatan


text:
Keur budak mah sok jadi pikiran. Enya kitu endog lini teh aya? Mun aya, di mana ngendogna? Kaciptana teh endogna gede, sagede bal baliter kitu lah, wareg we mun dikulub teh.
Beuki gede, konsep endog lini beuki laas dina pikiran, sabab teu cocog jeung rasionalitas. Pan lini mah lain mahluk hirup, jadi moal mungkin bisa ngendog. Nu angger ti baheula nepi ka ayeuna, mun aya lini sok gegebegan, sieun. Taun 1978 (mun teu salah), lembur kuring dioyagkeun ku lini anu lumayan gede. Loba wangunan anu rugrug, bencar, atawa ruksak. Alhamdulillah, imah kuring teu regrog-regrog, ma'lum imah panggung nu cenah mah leuwih tahan gempa.
Taun 1982 (enya kitu?) Gunung Galunggung bitu. Mindeng karasa oyagna lini, bubuhan lembur kuring teh kaasup deukeut ti Galunggung. Lian ti lini, lebuna oge kabagean, nyaeur di buruan imah jeung dina hateup. Kungsi pabeubeurang lebu Galunggung nutupan panonpoe, nepi ka poek mongkleng lir ti peuting.
Poe Rebo tanggal 2 September 2009 kamari, deui-deui lini. Ayeuna mah kacida gedena malah, nepi ka keur nangtung ge karasa oyag, gagaleongan. Ketir, sieun, keueung, soal, pagalo jadi hiji. Nu aya dina uteuk ngan ukur ka mana nya lumpat sangkan salamet, bari mikir ayeuna kitu kiamat teh? Tapi alhamdulillah, teu cecel teu bocel. Imah, awak sakujur, salamet. Ngan lomari we tigubra, eusina sabangsaning gelas jeung piring bubuk pisan teu kapuluk.
Di daerah sejen, loba wangunan jeung imah anu ancur. Harta banda meunang tekang-teking welasan taun ancur sapada harita, teu kapuluk pisan. Korban jiwa ngaratus. Inna lillahi wa inna ilaihi roji'un. Pulo Jawa ngungun, sedih kingkin ngarandapan musibah gede saperti kieu.
Mun dianalogikeun kana dongeng endog lini, saestuna nu jadi endogna teh nyaeta hikmah tina ieu kajadian. Endog nu loba ngandung vitamin, gede mangpaatna pikeun awak urang. Kitu deui hikmah tina kajadian lini kamari. Jigana bae eta teh panyepret ti Gusti Nu Maha Suci pikeun urang sarerea sangkan eling tur napakuran diri. Naon rupa anu karandapan ku urang, boh nu matak sedih, pon kitu deui nu matak senang, tangtu aya mangpaatna pikeun diri urang. Musibah kamari anggap bae endog lini anu loba vitaminna, najan karasana rada hanyir, tapi matak sehat kana awak.
Manawi kalandep, mangga tingali seratan sanesna:


text:
0899946xxxx
Riio289 jl.h.sarkawi Kang jasmin abi bade naros Sateu acana salam kenal Oge ti Budak BEC. Kieu hp abi teh nokia type 5310 nah abi teh gaduh kendala dina startup na.
Mun tiap hp abi pareum.Hp abi tiasa hurung tp ngeblank bodas nah kadang oge tiasa hurung tp kedah di cabut heula memory na.
Nah nembe tiasa ka tampilan awal tp saya kedah nungguan ampe sajam hela nembe tiasa ningali contact atau teu sms dll
Berikut ulah ampe di pencet" hela saacan jalan ampe leres mah mun ampe di kapencet.Lgsng sok nge.hank nah mun abi di akalana lebet ka menu sms we ampe nungguan aya tampilan kotak masuk sms muncul.
Intina mah siga mun nembe ngahurungkeun hp. Nah mun nembe hurung hp na sok aya tulisan mun ningali ka cntact memory penyimpanan belum siap.
Cntoh na mah siga kitu mun keur hp sae keneh tp kanggo hp abi mah sajam d antos ah jawbana nhun abi ti lt.1 kang.
Jawab : Hehehe........uyuhan daek nungguan sajam! puguh puguh nungguan si Enok, sajam dua jam keun wae da bogoh, leuheung lamun itu oge bogoh ka urang, lamun heunteu nya manyun suranyun?. Anu jelas mah mmc tong dipake deui, eta mmc rusak jadi ngeganggu software hape. Pada saat hape dihurungkeun anu pertama dibaca atawa di deteksi ku system? nya eta simcard, anu kadua mmc...baru masuk ke system program files, cek data standard anu aya dina hape. Pola kerja hape teu jauh beda jeung komputer. Jadi lamun mmc rusak pasti ngeganggu, ngehambat kerja software hape. Cara pertama ngeberesan kasus kitu? hurungkeun hape tanpa mmc, lamun hapena geus bisa masuk kana menu, cobaan setting ka pengaturan awal, reset factory setting, kodena 12345 mudah mudahan berhasil.
Lamun dina nokia manggihan kalimat "kontak memory penyimpanan belum siap" tong liuer tong pusing, teu masalah, cuek wae, hartina system hape acan sinkron jeung isi kontak anu aya dina simcard, bukan rusak tapi etamah ciri ciri umum dina hape merk nokia.
08572182xxxx
A.bade tu.maros..hp abdi N5310 xpressmusic teu aya sora nada panggil.. mun d anggo nelpon.., naon na!
Jawab : Ada beberapa suara yang sangat umum pada perangkat elektronik seperti handphone, seperti suara music atau nada dering alatnya disebut buzer, suara bicara atausuara merekam yang mana alatnya disebut microphone, kemudian suara nada sambung atau fungsi mendengar yang disebut speaker. Secara umum, manakala pada handphone kita tidak ada suara ringtone atau music, maka kita harus mengganti buzer. Pada saat handphone tidak bisa menyampaikan suara kita kepada lawan bicara? artinya kita cukup mengganti komponen microphonenya. Yang terakhir manakala handphone kita tidak bisa mendengar suara lawan bicara, atau kita tidak bisa mendengar nada sambung dari orang yang kita hubungi? kalaupun ada terdengar sangat kecil? artinya kita cukup dengan mengganti komponen yang disebut speaker. Akan tetapi manakala setelah speaker sudah diganti dengan yang baru dan yang normal kemudian re-rasaan suaranya masih kecil juga? langsung ke THT.
11:17:00 PMMore About : PENTING
Bang Jasmin


text:
Gliserol
Gliserol nu ogé katelah gliserin nyaéta sanyawa kimia cair tanpa warna, tanpa bau, jeung kentel nu sok dipaké dina industri farmasi. Ieu sanyawa téh golongan alkohol gula, ku kituna karasa amis kalawan toksisitas asor. Gliserol ngandung tilu gugus hidroksil hidrofilik nu ngajadikeun ieu cairan leyur dina cai sarta boga watek higroskopik. Tegangan permukaanana 64,00 mN/m dina suhu 20°C , sedengkeun koéfisién suhuna -0.0598 mN/(m K).
Daptar eusi
Sintésis jeung produksi[édit | édit sumber]
Nepi ka sababaraha waktu ka tukang, gliserol sintétis dijieun dina skala industri tina épiklorohidrin. Kusabab gliserol téh minangka tulang tonggong trigliserida, ieu sanyawaan bisa dihasilkeun tina saponifikasi atawa trans-ésterifikasi, misalna baé di industri sabun jeung biodisel.
Di industri biodisel, gliserol téh 10% produk lian tina produksina (tina trans-ésterifikasi minyak nabati). Hal ieu ngabalukarkeun ceuyahna gliserol atah di pasar, sahingga prosés épiklorohidrin jadi henteu ékonomis. Kiwari, produksi gliserol di AS nepi ka kira 350.000 ton per taun, sedengkeun di Éropa 600.000 ton per taun. Ka hareup, produksina bakal leuwih loba ku dilarapkeunana kawajiban ngaganti 5,75% suluh minyak bumi ku biosuluh (biofuel) di Éropa taun 2010[1].
Larapan[édit | édit sumber]
Dina widang pangan, gliserol dipaké minangka huméktan, pelarut jeung pangamis, sarta bisa ogé minangka pangawét. Lian ti éta, gliserol dipaké pikeun ngentelkeun inuman jeung ngawétkeun sababaraha jenis dangdaunan (campur cai). Gliserol dipaké ogé pikeun gaganti gula (saséndok entéh gliserol ngandung 27 kalori, amisna 60% amis sukrosa). Najan kandungan énérgina ampir sarua jeung gula méja, gliserol teu nambahan kadar gula getih, sarta teu ngarangsang karuksakan huntu. Minangka aditif, gliserol disandian nomer E E422.
Minangka bahan baku[édit | édit sumber]
Gliserol téh bahan baku produksi poliol keur nyieun busa fléksibel jeung busa heuras poliurétan. Gliserol dipaké pikeun ngahasilkeun nitrogliserin, bahan penting mesiu tanpa haseup jeung bahan bitu lianna. Kusabab ayana minangka hasil séjén industri sabun, produksi gliserin keur kaperluan perang biasana teu nyukupan. Ku kituna, produksi gliserin sintétik jadi prioritas pertahanan nagara dina mangsa nyanghareupan Perang Dunya II.
Gliserol ogé dipaké dina industri mono- jeung di-gliserida pikeun ngahasilkeun émulsifier, kitu ogé éster poligliserol pikeun ngahasilkeun shortening jeung margarin.
Mangpaat séjén[édit | édit sumber]
Kiwari hangkeut panalungtikan pikeun ngahasilkeun molekul nu leuwih boga ajén tina bahan dasar gliserol kasar (biasana ngandung 20% cai jeung résidu katalis ésterifikasi) ti industri biodisel, daripada ukur dipiceun kana insinerator. Salasahiji programna nyaéta The Glycerol Challenge. Sababaraha mangpaat anu kasawang di antarana
- Unit produksi gas hidrogén [2]
- Gliserin asetat (pikeun aditif suluh)[3]
- Aditif kompos
- Produksi asam sitrat
Baca ogé[édit | édit sumber]
Rujukan[édit | édit sumber]
- Glycerol. Wikipédia basa Inggris. Disalin 7 Oktober 2008.
- ↑ The Glycerol Challenge
- ↑ A. T. Marshall and R. G. Haverkamp (2008). "Production of Hydrogen by the Electrochemical Reforming of Glycerol-Water solutions in a PEM electrolysis cell". International Journal of Hydrogen Energy 33 (17): 4649-4654.
- ↑ J. A. Melero, R. vanGrieken, G. Morales and M. Paniagua (2007). "Acidic Mesoporous Silica for the Acetylation of Glycerol: Synthesis of Bioadditives to Petrol Fuel". Energy Fuels 21 (3): 1782–1791.
Tumbu kaluar[édit | édit sumber]
- Glycerol on BioChemInfo.org
- Absolute alcohol using glycerol
- Computational Chemistry Wiki
- Physical Propetry of glycerol


text:
Budak babaturan kuring di kantor, lalaki kelas 2 SD. Sanajan geus kelas dua tayohna mah can ngartieun yen ari keur ulangan teu meunang niron. Kana sakolana mah getol, tara keleked, unggal isuk hudang tara kapiheulaan ku lanceukna. Gura-giru ka cai brus mandi gesat-gesut dibaju disaragam ku sorangan. Ngan palebah sarapan sakapeung sok teu pati lancar, biasa mun rencang sanguna kurang panuju.
Tapi da indungna tulaten, mun pareng keur hese sarapan, sok diolo bari dibebenjokeun malar budak kabangbalerkeun anu antukna daekeun dahar. Hiji waktu pas keur UAS (ulangan) budak the ngalakukeun talajak pikaseurieun. Singket carita saberesna ngabewarakeun rek diayakeun UAS, memeh dimimitian, alat-alat sakola kayaning buku, kantong jeung sajabana kudu diasupkeun kana laci. Rengse ngaroris murid kalayan taliti, taya barang patulayah dina meja, ibu guru nguriling ngabagi soal UAS.
Sawatara jongjonan kaayaan jempling lir gang katincak, laju ibu Guru ngawurukan cara-carana ngeusian soal katut ngawanohkeun waktuna. Kacaritakeun geus satengah jam barudak ngarusey ngerjakeun soal. Budak babaturan kuring oge sarua anteng, tapi niron tina buku. Sabot kitu kareret ku ibu Guru, ilaharna Guru SD, salabar jaba tara poksang ari nyarek. Ningali murid keur anteng niron, geuwat disampeurkeun, pok sasauran, “Dika, bukuna ditambut nya?”
Bari mencrong budak teh unggeuk, teu ngarti yen manehna teh geus ngalakukeun “palanggaran”. Barang waktu UAS geus cunduk kana lekasan, murid-murid sungsong mariksakeun kertas UAS ka ibu Guru, iwal ti budak babaturan. Nempo kitu ditanya ku ibu Guru “Dika atos ngerjakeun soal teh ?” Tanpa mikir heula budak teh ngawalon pokna “Teu acan, pan bukuna ditambut ku ibu Guru”. Eta mah ibu Guru, harita mun wasa mah hayang ngabarakatak tapi pamohalan tungtungna budak the dipiwarang uih ngingetkeun jam sakola geus lekasan.
Dicaritakeun deui ku : Aminah - Cijambe


text:
nembe baca Pak Budi Rahardjo. si eta nujumilarian Themes Windows XP ala Mac OS X 10.
jujur wehnya sayah oge penasaran, aya kitu Themes Windows XP ala Mac, kapaksa sayah telusurin thread anu di jiyeun ku Pak Budi di na milis Teknologia trus akhirnya sayah mangihan sabaraha link kanggo nga download Themes Mac iyeu.
Saferfox Xpanded 2.3.1. iyeu kanggo themes browser Mozilla Firefox. abaiykan amun ente masih nganggo IE (hari gene masih pake IE…?)
FlyakiteOSX. tah iyeu kanggo themes Mac di Windows XP.
Aqua Dock. anu iyeu docker ala Mac di Windows XP.
teu kudu pabaliut, tuungung na sayah download sadayana neupikeun ka beak trus langsung sayah install sadayana. trus Windows XP menta restart.
Jreng……!!!. Mac OS X 10, waw poko na mah pool. sayah nu bisa atoh dgn tampilan minimalis ternyata kapincut oge ku themes Mac iyeu.
bener2 luar binasah, karena tham iyeu dari Booting awal nepikeun ka akhir + icont icont na. kanggo ngabuktikeun nana cobian weh
selama blom mencoba pasti jadi panasaran


text:
Kalimantan Kulon
Kalimantan Kulon nyaéta hiji propinsi di Indonésia nu aya di Pulo Kalimantan. Ibu kotana nyaéta Pontianak.
Sacara géografis, Propinsi Kalimantan Kulon aya di antara 108º BT ~ 114º BT, sarta antara 2º6' LU ~ 3º5' LS.
Lega wilayah Propinsi Kalimantan Kulon nyaéta 146.807 km² (7,53% lega Indonésia), mangrupa propinsi panglegana kaopat sanggeus Papua, Kalimantan Wétan jeung Kalimantan Tengah.
Pamaréntahan[édit | édit sumber]
Ibu kota Kalimantan Kulon nyaéta kota Pontianak
Kabupatén jeung kota[édit | édit sumber]
- Kabupatén Bengkayang
- Kabupatén Kapuas Hulu
- Kabupatén Ketapang
- Kabupatén Landak
- Kabupatén Melawi
- Kabupatén Pontianak
- Kabupatén Sambas
- Kabupatén Sanggau
- Kabupatén Sekadau
- Kabupatén Sintang
- Kota Pontianak
- Kota Singkawang


text:
T
T nyaéta hurup Latin modérn anu ke-20. Dina basa Indonésia disebut te; dina basa Inggris disebut tee, dibaca [tiː]. Hurup ieu mangrupa hurup konsonan anu pang mindeng dipaké dina basa Inggris.[1]
Daptar eusi
Sajarah[édit | édit sumber]
Taw mangrupa hurup pamungkas abjad Semitik Kulon sarta Ibrani, kamungkinan melambangkan silang atawa salib. Peunteun sada hurup Taw, Tau (Tau) Yunani, sarta T Italik Kuna sarta Romawi sarua, nyaéta nandakeun fonem /t/; kitu ogé jeung wangun dasarna dina kabéh abjad-abjad kasebut.
Pamakéan[édit | édit sumber]
Dina loba basa, hurup ieu melambangkan konsonan letup rongga-huntu nirsuara. Dina Alfabét Fonétik Internasional, konsonan kasebut dilambangkan minangka [t].
Dina basa Finlandia, Italia, Portugis, Swédia, sarta sawatara dialek basa Indonésia, hurup ieu melambangkan konsonan letup huntu nirsuara. Hurup ieu ogé dipaké dina lolobana basa anu ngandung konsonan kasebut.
Dina basa Inggris, arang dipanggihan yén hurup ieu melambangkan foném [t͡ʃ] (konsonan gesek rongga-huntu nirsuara), contona dina kecap nature (dibaca [ˈneɪt͡ʃɚ]). Hurup H anu nuturkeun T nyieun dwihuruf "th" anu melambangkan sada konsonan desis huntu, boh nirsuara (dibaca [θ]) boh bersuara (dibaca [É]).
Kode komputasi[édit | édit sumber]
Catetan suku[édit | édit sumber]
- ↑ Lewand, Robert. "Relative Frequencies of Letters in General English Plain text". Cryptographical Mathematics. Central College. Diakses pada 25 Juni 2008.


text:
Avril Lavigne
Avril Ramona Lavigne atawa leuwih kasohor ku sebutan Avril lavigne nyaéta salah sahiji penyanyi asal Kanada.[1] Lahir tanggal 27 September 1984 di hiji kota leutik Napanee, Ontario.[2] Anak kadua ti opat sadudulur ti pasangan John Lavigne jeung Judy Lavigne.[2]
Bakat nyanyi Avril geus katingali ti umur 2 taun kénéh.[2] Nalika umur 5 taun, Avril milu hiji pasanggiri nyanyi, lagu munggaran nu dihaleuangkeunana nyaéta What Made You Say That nu dipopiulérkeun ku Shania Twain.[2] Nincak umur ka-16, Avril didaptarkeun ku salah sahiji artis jeung jurnalis nyaéta Ken Krongard sangkan bisa rékaman di perusahaan nu kasohor di Kanada, taun 2002 Avril ngaluarkeun album munggaran nu judulna Let Go.[1][2] Hitsna nyaéta lagu nu judulna Complicated, Sk8er Boi, I’m With You nu jadi lagu favorit di Australia, Kanada, Inggris, jeung Indonesia.[1]
Ngaliwatan album munggaranana, Avril geus kasohor ku ku jalma réa tur jadi idola para rumaja.[1] Ieu album kajual leuwih ti 17 juta di sakuliah dunya.[1] Dina taun 2004, Avril ngaluarkeun deui album anyarna nu judulna Under My Skin kalawan hits single lagu Don’t Tell Me, My Happy Ending, Nobody’s Home.[1] Ieu album suksés di sakulian dunya.[1]
Taun 2007, Avril Lavigne ngaluarkeun album katilu nu judulna The Best Damn Thing.[1] Dina ieu album, Avril nu biasana idéntik jeung unsur rock katingali leuwih feminim jeung leuwih gumbira.[1] Salian ti nyieun album, Avril ogé dipercaya pikeun nyieun hiji soundtrack film kalawan single Keep Holding On dina judul film Eragon sarta single Alice dina film Alice In Wonderland.[1] Avril ogé kungsi jadi aktris di sawatara film kayaning The Flock, Fast Food, Going The Distance jeung SK8er Boi.[1]


text:
Selasa, 03 April 2012
Istilah Babasa'an Sunda
2. Adigung Adiguna = Takabur, Sombong
3. Ambek Nyedek tanaga Midek = Nafsu gede tapi tanaga euweuh
4. Anjing Ngagogogan kalong = Mikahayang Nu lain- lain
5. Adat kakurung ku Iga = Lampah Goreng Hese Leungitna
6. Alak Paul = Jauh Pisan
7. Aki-aki tujuh Mulud= Geus kolot Pisan
8. Ayem Tengtrem = Tenang teu aya kasieun
9. Asa teu Beungeutan = Awahing ku era
10. Anu Borok dirorojok = Nu titeuleum Di Simbeuhan = Mupuas kanu Keur Cilaka
11. Amis = Hade Paroman
12. Aya jurig Tumpak Kuda = aya Milik Nu teu disangka-sangka
13. Aya jalan Komo meuntas = Aya Kahayang aya Nu ngajak
14. Awewe Dulanhg tinande = Awewe nurutkeun kahayang salaki
15. Amis Daging = Babarian Katerap Panyakit
16. Abong Letah teu Tulangan = Sagala dicaritakeun sanajan pikanyeurieun Batur
17. Ari umur Tunggang Gunung, Angen-angen pecat sawed = Ari Umur geus Kolot, ari kahayang jiga Budak ngora
18. Agul Ku Payung Butut = Agul Ku Turunan
19. Aya Pikir Kadua leutik = Aya Kahayang
20. Asa ditonjok Congcot = Ngarasa Bungah Pisan
21. Adean Ku kuda Beureum = Ginding Ku Pakean Meunang Nginjem
22. Birit Aseupan = teu Daek Cicing
23. Biwir Nyiru Rombengeun = Resep Nyaritakeun Rusiah Atawa Kasalahan Batur
24. Bengkung ngariungbongkok ngaronyok = sauyunan, Ngariung Babarengan
25. Beurat Birit = Hese Dititah
26. Bali Geusan Ngajadi = Lemah Cai Kalahiran
27. Balungbang Timur = Nuduhkeun Hate Beresih
28. Bobo Sapanon Carang Sapakan = Aya Kakurangan
29. Bilatung Ninggang dage = Bungah Pisan
30. Batok Bulu eusi Madu = Ninggang Lain Pitempatenana
31. Badak Cihea = Degig
32. Bonteng Ngalawan Kadu = Nu hengker ngalawan Nu Bedas
33. Babalik Pikir = Insap
34. Balik Pepeh = Nu gering teu daek Cicing
35. Balik Ka Temen = Asal banyol Jadi Pasea
36. Buntut Kasiran = Medit
37. Bodo Alewoh = Bodo Tapi Daek tatanya
38. Bodo Kawas kebo = Bodo Kacida
39. Beja mah Beja = Beja Ulah Waka dipercaya
40. Bancang Pakewuh = Pikasusaheun
41. Budak keur meujeuhna Bilatung Dulang = Keur Meujeuhna Beuki dahar
42. Bulu Kapaut = Kabawa kuBatur
43. Balabar Kawat = Beja Nu sumebar
44. Beak Dengkak = sagala ikhtiar geus diusahakeun tapi teu hasil Bae
45. Batan Kapok Galah Gawok = Batan Eureu kalah Maceuh
46. Buruk- Buruk Papan Jati = Hade Goreng dulur Sorangan
47. Cueut Kahareup = Tereh Maot
48. Deukeut- Deukeut Anak Taleus = Deukeut Tapi taya nu nyahoeun
49. Disakompet daunkeun = Disamarutkeun
50. DibejerBeaskeun = Dijentrekeun, Dieceskeun
51. Dog dog Pangewong = Acara Panambah
52. Dibabuk Lalaykeun = Dibabuk Kenca Katuhu
53. Dagang Oncom rancatan Emas = Teu Saimbang
54. Dihin Pinasti Anyar Pinanggih = Papantes Geus ditangtukeun ku Gusti Alloh
55. Dug Hulu Pet Nyawa = Usaha satekah Polah
56. Elmu Ajug = Bisa Mapatahan Batur, Ari Sorangan teu Bisa Ngamalkeun
57. Gantung Denge = Masih dedengeun
58. Ginding Kekempis = Ginding tapi Sakuna Kosong
59. Gede Gunung Panaggeuhan = Boga andeleun, Pedah Boga Dulur Beunghar
60. Garomengmengeun = Taya Kasabaran
61. Galehgeh Gado = Sagala Di Caritakeun
62. Garo Singsat = Pagawean Awewe Dina aya ka teu Panuju
63. Gurat batu = Pageuh Kana Jangji
64. Goong saba Karia = nonjolkeun Maneh sangkan kapake ku dunungan
65. Goong nabeuh Maneh = Ngagulkeun Diri sorangan
66. Getas hareupan = Gancang Nafsu
67. Gindi Pikir Belang Bayah = Goreng Hate
68. Hampang Birit = Daekan Kana Gawe
69. Hambur congcot murah Bacot = Goreng Carek Tapi berehan
70. Heuras geunggerong = Omongana Sugal
71. Hade Gogog Hade Tagog = Jalma Sopan
72. Hutang salaput Hulu = hutangna Kaditu Kadieu
73. Hurung Nangtung Siang leumpang = Nu Beunghar pangabogana dipake
74. Hejo tihang = Sok Pundah Pindah Gawean
75. Harigu Manukeun = Dadana Nyohcor Kahareup
76. Haripeut Ku teuteureuyan = Gampang Ka picot Ku pangbibita
77. Harewos Bojong = Ngaharewos tapi Kadenge Ku Batur
78. Mandap Lanyap = Omongana lemes Tapi ngahina
79. Halodo sataun Lintis Kuhujan sapoe = kahadean mang taun- taun leungit ku kagorengan sakali
80. Heureut Pakeun = Kurang Kaboga
81. Hampang leungeun = gancang tunggal teunggeul
82. Iwak Nantang sujen = Ngadeukeutan Pibahayaeun
83. Inggis Batan Maut Hinis = Paur Pisan
84. Jalma Atah Warah = Teu Narima Didikan Sacukupna
85. Jati Kasilih ku Junti = Pribumi Kaelehkeun Ku Semah
86. Jauh-Jauh Panjang gagang = jauh- jauh teu Beubeunangan
87. Kawas anjing Tutung Buntut = Teu Daek Cicing
88. Kawas Anjing Kadempet Lincar = Gogorowokan Menta Tulung
89. Kawas Bueuk Meunang Mabuk = Ngeluk taya tangan pangawasa atawa jempe teu nyarita
90. Kurung Batok = Tara indit- inditan jauh
91. Kawas Beusi Atah Beuleum = beungeutna Beureum awaning Ambek
92. Kokolot Begog = Budak Pipilueun Kana Urusan Kolot
93. Kawas nu dipupul Bayu = Leuleus taya tangan Pangawasa
94. Kumaha Geletuk Batuna, Kecebur caina = Kumaha Brehna
95. Kejot Borosot = Gampang nyokot kaputusan teu dipikir heula
96. Kabawa ku sakaba- kaba = Kabawa ku nu teu puguh
97. Kahieuman Bangkong = Jiga beunghar Pedah katitipan barang batur
98. Katempuhan Buntut Maung = batur nu boga dosana urang nu katempuhanana
99. Kawas cai dina daun taleus = Taya Tapakna
100. Kawas jogjog mondok = teu daek repeh
101. Kelek jalan = Deuket tapi jalanna taya nu lempeng
102. kawas jaer kasaatan = teu daek cicing
103. kawas gaang katincak = jempe
104. kawas hayam panyambungan = lumbang- limbung teu puguh
105. Kawas kuda leupas tina gedogan = ngarasa bebas
106. Kaciwit kulit kabawa daging = anak nu boga dosana, kolot nu kababawana
107. Kandel kulit beungeut = euweuh kaera
108. Kujang dua pangadekna = pagawean nu maksudna dua cabak
109. Kokoro manggih Mulud = makmak- mekmek
110. kawas kedok bakal = goreng patut pisan
111. kaliung kasiput = loba baraya beunghar
112. kawas kapuk ka ibunan = leuleus taya tangan pangawasa
113. Kalapa Bijil ti cungap = rusiah dicaritakeun sorangan
114. kawas kacang ninggang kajang = nyariatna capetang tur gancang
115. kawas nyoso malarat rosa = malarat pisan
116. Kulak canggeum = milik nu geus ditangtukeun Ku gusti Allah
117. Kembang Buruan = Budak Nu keur Resep Ulin
118. Kawas leungeun Palid = Uyap ayap teu daek cicing
119. kawas lauk asup kana bubu = hese rek kaluar
120. Kawas merak = beuki kana cengek
Akang Urang Sunda
2 komentar:


text:
GoldStar
GoldStar nyaéta ngaran pausahaan elektronika nu ngadeg taun 1958. Ngaran pausahaan ieu ganti jadi LG Electronics sarta LG Cable taun 1995. LG Cable robah deui jadi LS Cable taun 2005.
GoldStar nyieun rupa-rupa produk, kaasup radio, microwave, traktor, jsb...
Traktor GoldStar sabenerna mah mimiti aya taun 1975 minangka bagéan tina Hyundai, gawe bareng jeung Yanmar Jepang. Taun 1977, mimiti gawe bareng jeung Fiat Itali, sarta taun 1983 beunang ku GoldStar. Dina taun nu sarua, mimiti gawe bareng jeung Mitsubishi, sarta kooperasi jeung Fiat taun 1984.
Traktor dijual kalayan merek GoldStar jeung Fiat-GoldStar. Tempo ogé LG Tractors jeung LS Tractors.


text:
Prof. Boediono Medar Strategi Ngokolakeun Ékonomi Dumasar kana Pancasila
[Unpad.ac.id, 10/03/2016] Ajén-ajén dina Pancasila anu jadi dasar nagara Indonesia bisa dilarapkeun dina sakabéh kahirupan nagara, kaasup dina ngokolakeun ékonomi. Ieu ajén-ajén téh dipiharep bisa ngawujudkeun kahirupan ékonomi Indonésia anu pancasilais.
“Ékonomi anu dipiharep ku Pancasila téh nya éta ékonomi nasional anu tanggoh jeung weweg, jadi palaku anu diajénan dina kancah internasional, sarta dijalankeun ku jalma-jalma anu ngajungjung luhur kana ajén-ajén moral dumasar kana partisipasi rahayat pikeun ngahontal karaharjaan,” kitu nu dipedar ku Prof. Dr. Boediono, B.Ec., M.Ec., Wakil Presidén RI période 2009-2014 dina kuliah umum di Grha Sanusi Hardjadinata Unpad, Kemis (10/03).
Kuliah umum anu jejerna “Keterkaitan Pengelolaan Ekonomi Berdasarkan Nilai-nilai Pancasila” ieu diayakeun ku Badan Eksekutif Mahasiswa (BEM) Fakultas Hukum Unpad. Hadir dina ieu acara Réktor Unpad Prof. Tri Hanggono Achmad.
Numutkeun Prof. Boediono, lima sila anu aya dina Pancasila téh kudu bisa dilarapkeun dina ngokolakeun ékonomi nasional.Dina ngalarapkeunana, ajén-ajén dina sila anu lima téh kudu ditangtukeun luyu jeung prioritas kaperluanana. Prioritas ieu diwujudkeun dina léngkah strategi operasional.
Aya tilu strategi anu dibéjérbéaskeun ku Prof. Boediono. Kahiji, ngawewegan struktur ékonomi nasional anu saimbang jeung terintegrasi. Unggal provinsi di Indonésia téh élemén penting pikeun ngawewegan struktur ékonomi nasional. Unggal séktor saperti industri, pertanian, jeung jasa kudu dijalankeun saimbang sarta silihrojong.
Strategi kadua nya éta ngawewegan infrastruktur jeung informasi anu gembleng. Sumambungna séktor ékonomi di unggal daérah bisa lumangsung lamun aya infrastruktur anu hadé. Infrastruktur ieu jadi média pikeun ngawujudkeun sistim ékonomi nasional supaya bisa dilarapkeun di unggal daérah.
“Minangka nagara kapuloan, transportasi téh unsur anu fundaméntal,” saur Prof. Boediono.
Strategi pamungkas numutkeun Prof. Boediono nya éta ngawewegan kaamanan pangan jeung énergi. Indonésia dipastikeun jadi nagara anu héngkér lamun kaamanan pangan jeung énergina tacan kajamin. Ku kituna, Prof. Boediono ngadorong nagara supaya ngaronjatkeun kahasilan pangan jeung énergi.
Tilu strategi ieu bisa dijalankeun sahadé-hadéna lamun aya kontribusi anu kuat antara nagara jeung rahayatna. Prof. Boediono nyebutkeun, strategi ieu kudu diwujudkeun dina léngkah operasional anu bener.
“Strategi ieu ulah ngan ukur jadi wacana anu abstrak,” saur Prof. Boediono.*
Warta ti: Arief Maulana / eh


text:
Dery Andriawan
Nelepon
Kabayan jeung Nyi Iteung, geus sapagodos lamun rek ngajak sosonoan make kode "nelepon" Dina hiji peuting, Si Kabayan boga kahayang tapi kabeneran di imahna teh aya mitoha awewena, biasa ari sarena sok hayang dibarengan ku anakna, Nyi Iteung tea. Teu kuat nahan kahayang anu geus nepi ka ubun-ubun, Si Kabayan ngomong ka budakna "Jang bejakeun ka si emak, abah rek nelepon." Teu kungsi lila budakna balik deui bari nyarita, "Bah, ceuk si emak eweuh sinyal...!" Bari keueheul si Kabayan nembalan, Bejakeun deui, lamun euweuh sinyal abah rek nelepon di luar" Pok teh, si Iteung ngajorowok ti kamarna, "Dasar borokok, wani-wani nelepon di luar, uing rek buka wartel di imah...! Si Kabayan : "??!!!!"


text:
Ucing-ucingan biasana dipaénkeun ku leuwih ti 2 urang. paraturananan dimimitian ku undian/hompimpah pikeun nangtukeun saha ucingna. Budak anu kabagéan jadi ucing kudu ngudag babaturanana sangkan beunang katoél/katepak.Aya dua paraturan nyaéta mun geus beunang katoél ku ucing, otomatis jadi ucing jeung budak nu jadi ucing saméméhna bisa bébas tina tugas jadi ucing.
Paraturan séjénna, mun pareng beunang katepak ku ucing, nu katepak éta otomatis jadi babaturan ucing, jeung nu ucing méméhna tetep jadi ucing tepi ka kabéh anu miluan ucing-ucingan bisa katéwak, mun geus katéwak, biasana balikan deui tina hompimpah.


text:
Ajag
Ajag (Cuon alpinus) nyaéta anjing leuweung nu hirup di Asia, utamana wewengkon kidul jeung wétan. Di wewengkon Asia séjénna sarta di Amérika jeung Éropa, anjing ieu disebut srigala.
Ajag mangrupa anjing asli Nusantara, aya di Pulo Sumatra jeung Jawa, cicing utamana di wewengkon pagunungan jeung leuweung. Anjing kampung jeung nu séjénna nu ilahar jadi ingon-ingon urang, sabenerna mah anjing impor nu asalna ti wewengkon séjén. Pangawakan ajag sedeng, warnana coklat semu beureum. Lebah handapeun gado, beuheung, nepi ka tungtung beuteung warnana bodas, sedengkeun bulu buntutna kandel semu hideung.
Ajag biasana hirup ngagorombol lima nepi ka dua welas, tapi gumantung lingkunganana ogé. Misalna di Taman Nasional Gunung Leuser, ajag téh hirupna nyorangan.


text:
Ahirna, sanajan rada telat, postingan Lirik lagu sunda Majalengka Mapag Bagja tiasa di pedalkeun ayeuna.hehehe.. Simkuring ngahaturkeun nuhun ke Teh Rere (Rekha Dewi A.) anu tos ngintunkeun lirik lagu ieu.
Mangga ah, langsung wae, nu hoyong ngahaleuang tiasa sambil di aos lirik na di handap. Tapi, hapunten wae, mp3 atanapi video na tacan aya versi nu karaoke. Ngke gampil pami tos aya mah di bagi-bagi didieu. Jreeeenggggg ahhhhh…
Lirik Lagu “Majalengka Mapag Bagja”
Dipopulerkeun ku : Teh Rekha Dewi Asgarini
Ciptaan : Kang Teddy koes
Duh..lembur nu nineung
padumukan di lingkung ku gunung
sawah lega jeung palawija
nagri endah lilimpahan bagja
kota angin sumebar kasohor
rambut kasih nya nu ngababakna
Duh..nyi rambut kasih
sindangkasih babad tanah nagri
mapay taun ngudag kabagja’an
pangwangunan di sagala widang
keur rahayat sakabehanana
majalengka mapag kabagja’an
Reff:
Majalengka bersih lingkungana
jeung gemilang dina prestasina
mantap dina tatanan nana
napak dina agamana
Majalengka sopan tabe’at na
jeung saluyu kahirupanana
agrobisnis andelan nana
di rarojong ku rahayatna..
Nu hoyong pendak sareng panyanyi lagu ieu, mangga tiasa dipendakan online di fesbuk..hehehe.. Nu gaduh facebook tiasa langsung nga-add Teh Rere, klik di dieu keur nga-add.


text:
Hertz
- Pikeun fisikawan Heinrich Rudolf Hertz, tempo Heinrich Rudolf Hertz
Hertz (simbol: Hz) nya éta unit SI pikeun frékuensi. Kecap Hertz dipilih pikeun ngaprésiasi jasa Heinrich Rudolf Hertz kana kontribusina dina widang elektromagnetisme.
Hertz nyebutkeun jumlah gelombang dina hiji detik (1 Hertz = 1 gelombang per detik). Unit ieu tiasa dianggo pikeun ngukur gelombang nanaon wéh nu périodik.
Kalipetan[édit | édit sumber]
Kalipetan unit Hertz ngagunakeun sistem métrik nya éta kalipetan rébuan ka luhur mangrupa kilo, méga, giga. Lamun kalipétan ka handap ngagunakeun satuan ukuran kawas désihertz, séntihertz, jeung saterusna.


text:
Para hadirin anu ku simkuring di pihormat, alhamdulilah danget ieu urang sadayana tiasa pateupung lawung pa amprok jonghok, dina raraga urang mi eling kanu jadi kabersihan kota Garut.
Hadirin anu ku simkuring di pihormat, sakumaha anu uninga ku urang sadayana, kota Garut teh tos sering kenging piala adipura ku sabab garut teh bersih, endah sareng asri. Ku kituna garut sok di sebut kota Intan. Tapi, aya wae masarakat garut anu sok miceun sampah timana wae. Sabab kurangna kasadaran di diri satiap jalma ngeunaan kabersihan. Ku kituna hayu urang sing sadar kanu jadi kabersihan kota garut.
Hadirin anu ku simkuring di pihormat, kalintang betah janten urang Garut. Atuh teu aya lepatna lamun ku urang di jaga pasti – pasti sangkan sagala rupi anu mangrupakeun kakayaan anu di piboga, ku urang di lestarikeun sangkan kota Garut, leuwih nanjeur, leuwih maju dina sagala widangna. Hayu urang babarengan ningkatkeun mempertahan keun kota Garut, kota Intan, kota Garut kota pangirut.
Rupina mungsakitu nu tiasa di dugikeun, bilih luhur saur bahe carek, bobo sapanon carang sapakan dina cumarios, ka sadayana neda tawakup anu kasuhan.
Wabillahi taufik walhidayah


text:
Asam urat
Asam urat nyaéta panyakit ti sésa metabolisme zat purin anu asalna ti sésa kadaharan anu urang konsumsi.[1] Purin sorangan nyaéta zat anu aya dina saban bahan kadaharan anu asalna ti awak makhluk hirup.[1] Kalayan kecap séjén, dina awak makhluk hirup aya zat purin ieu, tuluy alatan urang ngadahar makhluk hirup kasebut, mangka zat purin kasebut pindah ka awak urang.[1] Sagala rupa sayuran sarta bubuahan ogé aya purinan.[1] Purin ogé dihasilkeun ti hasil parusakan sél-sél awak anu lumangsung sacara normal atawa alatan panyakit nu tangtu.[1] Dina basa sapopoé istilah asam urat mindeng dipaké pikeun nyebutkeun gout atawa hiperurisemia, anu gangguanna lumangsung dina metabolisme asam urat.[2] Tapi istilah asam urat sabenerna ngandung harti purin anu lumangsung alatan katabolisme (penguraian protein). Sanyawa kalayan rumus kimia C5H4N4O3 ieu aya dina jumlah anu saeutik dina urin manusa.[2] Lamun dipanaskeun, asam urat baris ngahasilkeun uréa , amonia, sarta karbon dioksisa.[2] Kadar asam urat anu kaleuleuwihan baris ngabalukarkeun sagala rupa panyakit , kawas rématik sarta batu ginjal.[2] Gangguan asam urat ieu lumangsung dina lalaki sarta wanoja.[2] Kaayaan asam urat hiji jalma dipangaruhan ku umur.[2] Saméméh mangsa begér , kadar asam urat normal pikeun lalaki atawa wanoja nyaéta kurang ti 3,6 mg/dl.[2] Sedengkeun sanggeus mangsa begér, kadar asam urat normal pikeun lalaki nyaéta 7mg/dl sarta kurang ti 6mg/dl pikeun wanoja.[2] Peringkat kadar asam urat dipicu ku obésitas (gendut teuing), gagal ginjal, konsumsi kadaharan luhur purin , konsumsi alkohol, sarta konsumsi obat-obatan (contona hiperténsi sarta ubar kanker).


text:
: Chye Retty Isnendes
(Dimuat dina Koran Sunda2005)
Sok aya sangkaan atawa tudingan kana kamekaran (eusi caritaan) karya sastra Sunda. Cenah teh: tinggaleun jaman, ngahunted teu maju-maju, ngeuyeumbeu, taya hal nu anyar, teu orisinil, alus keneh sastra beh ditu, teu bisa ngigelan jaman, atawa taya kreativitas pikeun ngarekam lalakon nu diwayangkeun jaman, jeung rea-rea deui bae. Eta tudingan teh bisa jadi enya bisa jadi salah. Enya, lantaran urang teu mendakan bukti ayana karya sastra nu faktual-kontekstual, misalna. Teu mendakan bukti teh lain karana teu aya sama sakali, tapi bisa jadi katutupan ku sikep apriori jeung… teu maca, dina harti teu nuturkeun kana buku-buku nu diterbitkeun, karya sastra nu dimuat dina media Sunda, atawa tinggaleun informasi dina hal eta.
Sastra teh gambaran kahirupan, jeung eta gambaran kahirupan teh kanyataan sosial, kitu ceuk Damono. Hartina naon boa lalakon nu karandapan dina karya sastra, eta teh mangrupa refleksi tina hubungan pangarang jeung masarakatna. Lalakonna aya nu pribadi, individual, atawa personal. Aya oge nu ngagambarkeun realitas nu leuwih lega, nu patali jeung kamekaran sosial, kajadian politik, atawa kajadian budaya nu mawa pangaruh dina hiji seler bangsa, nagara, atawa dunya.
Lamun urang sumender kana teori Goldman, tangtu nu disebut gambaran kahirupan sosial teh taya lian kahirupan jembar; kajadian nu mawa pangaruh gede kana kahirupan masarakat jeung nagarana, misalna bae konflik politik, barobahna tatanan kahirupan masarakat, budaya nu jadi dasar kana parobahan, jrrd nu mawa pangaruh badag dina unggal lini kahirupan lain ngalalakonkeun pangalaman pribadi wungkul.
Eta gambaran kahirupan sosial teh bisa direkam jeung karekam harita keneh dina mangsa parobahan sosial lumangsung. Bisa oge teu karekam jeung teu direkam ku pangarang salaku agen kreativitas. Loba faktor nu mangaruhanana. Di antarana aya nu disebut empati jeung impresi pangarang nu patali jeung faktor kajiwaan. Aya nu gancang nransformasi eta kajadian jadi karya sastra, aya nu kudu namper heula, sawatara minggu-bulan-taun. Jadi hiji hal nu dipendem dina alam bawah sadar pangarangna tur hiji mangsa diteang deui, bisa jadi mangpuluh taun tina dinamika nu kungsi lumangsung tea.
Sawatara kajadian nu patalina jeung parobahan sosial (politik) di Indonesia, aya rekamanana dina karya sastra, diserat ku para bujangga, sastrawan Sunda. Geura bae dina hasanah sastra Sunda modern, kapan novel Baruang ka nu Ngarora (1914) jeung Lain Eta (1932) teh kacida natratna ngagambarkeun kumaha status jeung hirarki sosial (menak-urang pasar-cacah) mangaruhan jalan kahirupan jeung takdir manusa. DK Ardiwinata jeung Moh. Ambri kalayan sadar ngarekam kahirupan alam harita. Sakitu mah aranjeunna teh adil nempatkeun tokoh-tokohna dina kanyataan sosial nu sakitu ayana.
Sumanget kebangkitan para rahayat leutik direkam ku Yuhana dina sawatara karyana, nyaeta: Carios Eulis Acih (1925), Carita Mugiri (1927), Kalepatan Putra Dosana Ibu-Rama (1927), Carios Agan Permas (1928). Di dinya Yuhana nepikeun protes sosial masarakat kana kateuadilan kaom borjuis jeung ajen-ajen kolonial-feodal.
Kahirupan masarakat di Tatar Sunda taun (1940-1950-an) nu walurat-masakat, sedih kingkin, teu aman lantaran nyanghareupan kamerdikaan jeung gorombolan dina mangsa-mangsa sabada kamerdikaan kapan dipotret ku para panyajak Sunda. Kis WS, Sayudi, Surachman RM, Hasan Wahyu A, Dedy Windyagiri, Ajip Rosidi, jrrd. Kajadian Konferensi Asia-Afrika di Bandung taun 1955 dipotret ku Karna Yudibrata tur dipatalikeun sumanget gedurna perjuangan Bandung Lautan Api 1946 dina sajak Seuneu Bandung nu disanggi ku Mang Koko jadi haleuang.
Atuh kajadian patelakna Indonesia jeung Malaysia (proyek nekolim), pakumbuhan alam demokrasi terpimpin (Bung Karno), jeung rurusuhan para mahasiswa nu ngareaksi eta hal karekam dina Mercedes 190 (dimuat jadi carita nyambung 1980-an, dibukukeun taun 1993) kenging Muh. Rustandi Kartakusuma.
Ramena PP 10 nu ngatur kahirupan perkawinan jeung rumah tangga, nepi ka PNS teu bisa nyandung alias teu kenging gaduh geureuha langkung ti hiji jaman Soeharto ditanggap ku Aam Amilia, pangarang wanoja nu seukeut intuisina dina novel Puputon (1979).
Geus puguhing potret sosial masarakat leutik mah direkam ku Iskandarwassid dina kumpulan carpon Halimun Peuting (1989) jeung ku Darpan Ariawinangun dina kumpulan Carpon Nu Harayang Dihargaan (1998).
Dina teks lagu-lagu aya pesen pangwangunan, pentingna: ngamasarakatkeun ajen-ajen Pancasila, KB, transmigrasi, olahraga (emut lagu Badminton-na Mang Koko nu sakitu popilerna?). Panyanggi jeung seniman lagu teh teu dipesenan ku pamarentah, tapi kreativitasna mudal dina kasadaran sosial bermasarakat jeung bernegara.
Kahirupan para mahasiswa dina jaman orde baru tur politik nu asup ka kampus karekam dina novel rumaja Kolebat Kuwung-kuwung Kinasih Katumbirian (19..) karya Tatang Sumarsono. Aya deui potret kana kateuadilan pamarentah, pangwangunan, imbas kapitalistik; modernisasi; jeung matrealistik direkam ku Cecep Burdansyah dina kumpulan carponna Anak Jadah (2002).
Jaman reformasi, karya sastra Sunda ku kreativitas pangarangna teu weleh ngarekam eta kajadian, faktual-kontekstual. Jaman panungtung politik Soeharto manggung (maju ka reformasi), daftar orang hilang ngantay, hususna para mahasiswa jeung aktivis, diabadikeun ku Tatang Sumarsono dina novel Galuring Gending (2001). Jaman kakacowan nyanghareupan reformasi Godi Suwarna nulis carita nyambung dina Mangle, Hadi AKS nulis carpon, Chye Retty Isnendes ngaguratkeun sajak, jeung rea-rea deui pangarang-panyajak nu ngarekam eta peristiwa. Panganyarna Deden Abdul Aziz ngarekam basa Sunda nu hirup dina jiwa jeung budaya barudak ngora kiwari dina noveletna Panganten (2003).
Atawa direkamna budaya global: HP jeung dunya maya (internet), kapendak dina carpon Godi Suwarna (‘I Miss You’ (2004)) jeung karya-karya pangarang sejenna nu makalangan dina Mangle. Mangga geura titenan.
Kitu deui kajadian tsunami panganyar di Aceh, kapan direkam ku Ano Karsana dina sajak nu kungsi dimuat dina Galura, Mei 2005, mun teu salah mah. Ditulis jadi sajak ku Chye Retty Isnendes. Kumaha dina sastra lancaran? Sim kuring tacan maca eta mah…
Taya, taya kajadian sosial nu kaliwat dina teks sastra mah. Paingan Wellek jeung Warren ngadurenyomkeun bebedaan sastra jeung sajarah, bisi saru, atawa almarhum Kuntowijoyo mere gurat nu jelas antara sastra jeung sajarah, da geuning enas-enas sajarah kahirupan kaunggel dina sastra mah. Tos puguhing karya sastra nu jelas-jelas sumender kana peristiwa sajarah alias roman sajarah tea, model: Pangeran Kornel, Mantri Jero, atawa karya-karya nu dikarang ku Yoseph Iskandar transformasi tina naskah Wangsakerta tea, tangtu bae tujul ngarekam tokoh, peristiwa, jeung setting sajarah nu factual-up to date-na eta mah.
Ana kitu mah, ceuk saha karya sastra Sunda teu faktual-kontekstual? Teu bisa ngigelan jaman? Sanajan, tangtu bae lain hartina karya sastra leungit fiksina, harti faktual-kontekstual di dieu signikansina kana sastra sosial atawa sastra kultural atawa sosiologi sastra nu diebrehkeun ku para ahli tea. Tina sawatara data jeung conto nu diasongkeun asana cukup keur karya sastra Sunda makalangan jadi sastra dunya, sastra nu pinuh ku ajen universal, nu henteu wungkul nguruskeun cecek bocek nu teu pira, lantaran palaku sastrana pinuh ku vitalitas, kreativitas, jeung mibanda jiwa-jiwa humanis-sosialis, ieu meureun nu pangpentingna mah, rasa manusa nu nyampakkeun ajen-ajen kamanusaan!***
Sukawangi, Awal Juli 2005